**Z Á P I S N I C A**

**zo zasadnutia komisie podnikateľskej činnosti a cestovného ruchu pri MsZ**

**v Šamoríne dňa 21.10.2021**

**Prítomní:** Mgr. Henrieta Balheimová, Ing. Tibor Duducz, Mgr. Pirk Ilona, Ing. Monika Longhino, JUDr. Miroslava Hargašová, Renáta Vadóczová, PaedDr. Juraj Bándy, Ing. Némethová Zuzana,

**Program:**

1. VZN – Prevádzkový poriadok ,,CINTORÍN“
2. SMS aplikácia (nastavenia, susedská burza)
3. Navigačný systém mesta
4. Návrh rozpočtu a rok 2022

* budova Korona
* autobusové prístrešky
* navigačný systém
* SMS aplikácia

1. VZN o hazardných hrách (,,menej ako 500m“)
2. Rôzne

* chodník pri Kauflande
* Infotabule na námestí Sv. Štefana – výmena

Na úvod pani predsedníčka privítala členov komisie.

**K bodu 1)**

Predsedníčka komisie informovala prítomných o zmenách v prevádzkovom poriadku cintorína.

Dňa 18.10.2021 bol na úradnej tabuli mesta vyvesený návrh VZN mesta Šamorín č. 10/2021, ktorým schvaľuje Prevádzkový poriadok pohrebísk na území mesta Šamorín. Lehota na predloženie pripomienok k návrhu VZN je do 27.10.2021.

Hroby na mestskom cintoríne budú evidované na stránke [www.cintoriny.sk](http://www.cintoriny.sk). Na cintoríne nie je možné umiestniť lavičku a odkladacie priestory mimo prenajatého miesta hrobu, zakázaný je aj vstup zvieratám.

V pláne je obnoviť vstupnú bránu, v rozpracovaní je aj nový park pred cintorínom a parkovacie miesta pre autá. Obyvatelia lokality napísali petíciu, aby parkovisko bolo spoplatnené cez pracovné dni.

V roku 2007 sa zmapovali pohrebné miesta padlých talianskych a ruských vojakov počas 1. svetovej vojny. Jednotlivé mestské cirkevné zbory sa vzájomne dohodli o ich starostlivosti. Mesto sa bude starať o zvyšných 9 hrobov.

Členovia komisie navrhli, aby sa odpad na cintoríne triedil.

V Bučuházi sprevádzkovaný prírodný cintorín, tzv. biocintorín, v pláne je umiestniť oltár a lavičky z dreva, v období vegetácie bude cintorín v prevádzke. Správcom cintorínov je spoločnosť AREA Šamorín s.r.o.

**K bodu 2)**

Členovia komisie boli informovaní o spustení SMS aplikácie od novembra tohto roku. Zmluva bude podpísaná 25.10.2021. Prvé tri mesiace prebehne testovacia fáza, ktorá nebude spoplatnená.

**K bodu 3)**

Členovia komisie boli oboznámení s plánovaným navigačným systémom mesta, predpokladané náklady na tento rok predstavujú 5000,-Eur.

V meste bude umiestnených 6 informačných stĺpov, na ktorých budú obojstranné informačné tabule s piktogramami.

1. Stĺpik pri mestskom úrade
2. Kultúrny dom
3. Autobusová stanica
4. Knižnica
5. Poliklinika
6. Mestský park Pomlé
7. Športové centrum Samaria
8. Cintorín
9. Stĺpik pri SLSP – Gazdovský rad
10. Pošta
11. Mestský úrad
12. Autobusová stanica
13. Evanjelický kostol
14. Rímsko – katolický kostol
15. Evanjelický kostol
16. Synagóga
17. Stĺpik Dom služieb – Gazdovský rad
18. Park Pomlé
19. Kultúrny dom
20. Knižnica
21. TIK – kláštor
22. Kaplnka
23. Autobusová stanica
24. Športové centrum Samaria
25. Stĺpik Kaplnka/Ispita – Kasárenská/Parková ulica
26. Autobusová stanica
27. Poliklinika
28. Rímsko-kat. kostol
29. Knižnica
30. Mestský úrad
31. Kultúrny dom
32. Stĺpik Autobusová stanica
33. Mestský úrad
34. Poliklinika
35. Kultúrny dom
36. Park Pomlé
37. Cintorín
38. Športové centrum
39. TIK Šamorín
40. Stĺpik Kruhový objazd – Veterná
41. Mestský úrad
42. TIK Šamorín
43. Poliklinika
44. Synagóga
45. Reformovaný kostol
46. Športové centrum Samaria
47. Cintorín

P. Juraj Bándy navrhol, aby tabule boli štvorjazyčné (maďarský, slovenský, anglický, nemecký). Členovia komisie s návrhom **súhlasili.**

**K bodu 4)**

Predsedníčka komisie oboznámila prítomných s plánovaným návrhom rozpočtu na rok 2022.

Budova Korona – 15 000,-Eur

Autobusové prístrešky – 76 000,-Eur

Navigačný systém – 10 000,-Eur

SMS aplikácia – 3 600,-Eur

**K bodu 5)**

Dňa 18.10.2021 bol na úradnej tabuli mesta vyvesený návrh VZN mesta Šamorín č. 9/2021, ktorým sa mení Všeobecne záväzné nariadenie mesta Šamorín č. 8/2019 o prevádzkovaní hazardných hier na územní mesta Šamorín. Lehota na predloženie pripomienok k návrhu VZN je do 27.10.2021.

**K bodu 6)**

Členovia komisie boli oboznámení s návrhom, aby betónový plot pri chodníku, pri Kauflande bol zafarbený. Členovia komisie s návrhom **nesúhlasili**.

Pri MsKs na námestí Sv. Štefana je naplánovaná výmena informačných tabúľ a osvetlenia, ktoré už boli zastaralé a nepraktické.

P. Pirk Ilona informovala členov komisie, že Mestská knižnica plánuje umiestniť 2 knižné búdky v meste.

Nakoľko ďalšie návrhy predložené neboli predsedníčka poďakovala prítomným za účasť a rokovanie ukončila.

Mgr. Henrieta Balheimová

predsedníčka

Zapísala: Ing. Némethová Z.